Tiener moor glo man met gebreekte bierbottelŉ 29-jarige man van Johannesburg is Maandagoggend met ŉ gebreekte bierbottel doodgesteek nadat hy glo in ŉ argument met ŉ tiener betrokke geraak het. Ao. Xoli Mbele, ŉ polisiewoordvoerder, het gesê die 18-jarige tiener is kort na die voorval in hegtenis geneem. Die voorval het omstreeks 02:00 op die hoek van Kruis- en Pritchardstraat in Johannesburg plaasgevind. “Die 18-jarige het saam met sy meisie van ŉ kroeg af geloop toe hy na bewering begin het om haar aan te rand,” het Mbele gesê. “Sowat vyf mans het tot die meisie se redding gekom, waarna die verdagte die 29-jarige met ŉ gebreekte bierbottel in sy bolyf gesteek het.” Die slagoffer was reeds dood toe paramedici by die toneel opgedaag het. Die verdagte moet binnekort in die Johannesburgse landdroshofverskyn op aanklagte van moord.